Y RHYFEL GWRTH-EGLWYSIG. 


Pa beth yw'r Tyrfus ryfel 
Gynhyrfa Gymru dawel, 

Sydd yn ei gwneyd yn llawn o hâd 
Yn waeth na gwlad y Gwyddel. 


Ai gwlad y Menyg gwynion 

A'r selog grefyddolion, 

Sy'n codi'n erbyn deddfau'r wlad 
I.lunio brâd gelynion ? 


Oes yn ein gwlad i'w gaffael 
Ddynionach mor iselwael, 
Fel Balaam a gyflogwyd i 
Anrasol regi Israel. 


Y felllith ddaw yn gymwys 

Ar benau'r giwaid cyfrwys, 

Ond try yn fendith ddwyfol fraint 
I hyglod saint yr Eglwys. 


Cenhadon hedd fel bleiddiaid, 
Ymwisgant mewn crwyn defaid ; 
A'u gweithredoedd amlwg yw, 
O grefydd fyw'n amddifaid ! 


Mae ysol chwant eu hyspryd 
Yn nythle genfigenllyd, 

A thynu Eglwys Crist i lawr 
Yw amcan mawr eu bywyd. 


Nid ydyw'r “dadwaddoliad” 
Ond amcan Jlwyr yspeiliad 
Eiddo cyfiawn Eglwys Dduw— 
Hyn yna yw eu bwriad! , 


Meddylient gael ysglyfaeth, 

I ddilyn dadgysylltiaeth ; 

A chael anrhydedd fwy na mwy 
l'w gafael drwy'r Llywodraeth. 








Darostwn> pawb yn 0evel 

Yw eu hamcanion 1sel, 
Yspeilio Tir a Thai yn llwm 
A'i dwyn yn drwm wrthryfel. 


Gocheled gwyr y Sectau 
Sy'n enyn sêl eu pleidiau, 
Rhae wrth erlid Eglwys Crist, 
Bydd trist y canlyniadau. 


Mae'r grefydd boliticaidd 

Yn ffroenau'r Nef yn ffiaidd, 
Cant yfed gwaddod cwpan gwae 
Yn ffrwyth eu ffrae Satanaidd ! 


Pyrth uffern ni orchfyga 
Mor Eglwys, drwy eu 'strywia', 
Lle gwael í ddynol gyngrair fod, 
O dan y rhod yn drecha. 


Enyned sêl Eglwys'g 
Pob aelod arg oeddedig, 

I wrthwynebu âg un llais, 
O ddifri'r cais mileinig. 


Na fydded neb fel “Meroz,” 
Dros Eglwys Dduw a'i achos; 
Ond deuwn allan fel un gwr— 
Mae concwest siŵr yn aros. 


Yr Eglwys ddaliodd olau, 

Yn oes ein selog dadau, 

Boed hon — er pob gelynol rym— 
Yn anwyl genym ninau. 


Gan weithio'n eiddgar ynddi, 
Gweddio'n ddyfal] drosti; 
Ari Dduw oi nefol rad 
Ro'i' amddiffyniad iddi. 
.1lltud Eifion. 

